Пялевень Атлантиконь Сотксонь Организацие (ПАСО) (англакс North Atlantic Treaty Organization, NATO; кранцокс Organisation du traité de l'Atlantique Nord, OTAN) - кошардомвийхнень ётконь тюремань кяденьгирдемась ушетфоль Пялевень Атлантиконь Корхтафтомать коряс 4-це апрельковонь 1949 кизоня. ПАСОть кошардомгудоц ащи Брюсельса, Бельгиеса. ПАСОсь тя ширдень вьрьгятемада марстонь аралама ди кафтоёндонь лездома системсь.

Вирява - кстиндамда ингольдень пингонь мокшень и эрзянь шкайава (вирень ванфтысь, вирень азоравась). Ломаттне пельсть шобда вирьда, вирьса эрьгодемда, пельсть Вирявать эзда. Омба ширде, вирьсь ламода лездсь ломаттненди, андсь, макссесь панкт, имошт, пяштть, вирьса мокшетне и эрзятне кочксесть медь, вирьса охотендакшнесть, аноклакшнесть пенгат, ленгя, и лама лия. Валом - валом ломаттне лоткасть вирявать эзда пелемда, арьсесть, кода ванфтомс пря. Мархтонза васедемста эряви тумс фталу потазь.

Ине Сандор (Македониястонь) (356–323 кк. м. п. и.), Македониянь оцязорсь, масторлангонь греконь оцязоргирдемать ушедыец, ине содаф тюремань вятись минь пингтонк инголе. Шачсь Македониять пряошса, Пелласа. Македониянь оцязор Фили II-ть эди Милосонь оцязор Неоптолемонь Олимпиада стиренц цёрасна. Аристотелень тонафниец.

Бебан Максим шачсь сокаень-видиень тъналса. Аделась велеь тонафнемваста 1926 кизоня, Сараношень педагогиень текникум - 1931 кизоня, Мордовиянь педагогиень институт 1939 кизоня. Советонь сёрмадыень сотксонь якай 1934 кизоста. Покась Зубунь райононь ""Од веле"" кулялопаса (1931 - 1934 кк.), ульсь Мордовиянь сёрмадыень сотксонь пуромксонь комитетонь мелянзайкс (1934 - 1935 кк.), ""Колхозонь эряф"" журналонь путф мелянзайкс (1935 - 1937 кк.), тонафтыкс (1939 - 1940 кк.). Омбоце Масторлангонь торпингста фронтсоль. Торпингта меле покась ""Мокшень правда"" кулялопа редакциеса (1946 - 1947 кк.), Мордовиянь сёрмадыень сотксонь путф мелянзайкс (1947 - 1949 кк.), Мордовиянь китапнень нолдамань оцюнякс (1949 - 1961кк.), ""Мокша"" журналонь путф мелянзайкс.

Историческяй литератураса сокснень колга сёрматф сатомшка лама. Тяфта С.Архангельскяйсь тяштсь: ""...тялонда мордвась охотендай соксса, да пяк вишкста лангсост курькснихть..."". Кунардонь пингть мокшэрзятне пильгозост сотнекшнесть, тяфта лемневи, лов ланга якамкат. Тяфтапт сотнекшневсть сянкса, штоба афольхть вайсе ловти пильгсна. Дуганякс мянцесть лаймарьксонь тарад, пензон сотнекшнезь, ётковаст сотнекшнесть левож. Тяфтама лов ланга якамкатне лезнесть крхкаста аф вайсемс ловти.

Бетание (грекокс: Βηυανία; арабонь: العيزريه‎ — Аль-Азари́я) — кунардонь маластонь шистямаширень ошсь Иордан ляйть шивалгом търваса. 3-шка вайгяльбет Ерусалипть эзда. Мяляфневсь Од Сотксса кода Бетаниестонь Лазурть, Мартать эди Мариять шачема ошсна. Оцю мялямвастокс тяса ащи Лазурть калмоц.

Австралие (лемоц сявф латинонь terra australis эзда лямбешире (мода)) - инь ёмла масторбялькссь лямбешире пялешарса, Сетьме ди Индиянь океаттнень ёткса. Эсьотям мастор коза сувсихть сонць Австралия масторбялькссь эди Тасмания цёнга. Пряфтошец - Канбера.